૮.	હું એટલે નિત્ય શુધ્ધ દ્રષ્ટા સાક્ષી ચૈતન્યસ્વરૂપ “શ્રી સદાશિવ” તથા હું એટલે આ સ્થૂળ દેહને નિમિત્ત કે માધ્યમ બનાવીને પ્રયાસ કરનાર ત્રિવિધ શક્તિસંપન્ન એવા જે વિરાટ્ પુરુષની પ્રબળ ઈચ્છા હતી કે ભારતવર્ષાન્તર્ગત ગુજરાત દેશના પાટનગર અમદાવાદની સન્નિધમાં સાબરમતી પાસે મોટેરામાં સ્થિત સદાશિવ આશ્રમમાં શ્રી બલાતિબલા મહાશક્તિ પીઠમાં એક કોટી શ્રી બલાતિબલા મહામંત્રનો સામૂહિક સ્વરૂપે જપ-અનુષ્ઠાન થાય, જેથી અનુષ્ઠાનમાં સહયોગ આપનાર ભાઈ બહેનોના ઘણાં દુષ્કૃતનો નાશ થાય તથા સાથે સાથે પ્રચુર પ્રમાણમાં બળ, વીર્ય., વિચાર બુધ્ધિ શક્તિ મેળવે અને તે દિવ્ય શક્તિ વડે વિભૂષિત થઈને ભારતનિવાસી ઘણાં એવાં ભાઈબહેનોને પણ અનેક રીતે શક્તિ-સામર્થ્યવાન બનાવે. આ પ્રમાણે દિવ્ય જ્ઞાન અને દિવ્ય શક્તિની પરંપરા ચલાવતા રહીને સ્વપરકલ્યાણ સાધના રહીને સમગ્ર વિશ્વના કલ્યાણેચ્છુ એવી વિશિષ્ટ વ્યક્તિઓને પણ કલ્યાણ માર્ગમાં સંચાલન કરે. અમુક નિષ્ઠાવાન અને નિખાલસ હૃદયી સાધક ભાઈબહેનો તન, મન, ધન વડે સહયોગ આપીને તથા અમુક ભાઈબહેનો વખતોવખત સામૂહિક જપમાં ભાગ લઈને, મંત્ર સંખ્યા વધારતા રહીને, આશ્રમના વાતાવરણની દિવ્યતામાં ઉમેરણ કરતા રહીને યથાશક્તિ સહયોગ આપી રહ્યા છે, જે માટે હું તેઓને હાર્દિક ધન્યવાદ આપું છું અને પરમ કલ્યાણમયી માં શ્રી જગદમ્બા આગળ તેઓનું અતિ શીધ્ર કલ્યાણ થાય અને તેઓને આત્મ સાક્ષાત્કાર થાય તે માટે પ્રાર્થના કરું છું.	(પાન ૧૫, ૧૬)